"Setswana Puo ya Gae (HL)/P2 6 DBE/2022 SC/NSC KAROLO YA A: POKO MELODI YA POKO – RM Ramagoshi Dipotso di tlaa bodiwa go tswa mo mabokong mangwe a le MANE a a tlhaotsweng le go tswa go le le LENGWE le le sa tlhaolwang. Batlhatlhojwa ba tshwanetse go araba dipotso DINGWE le DINGWE di le PEDI go tswa mo mabokong a a tlhaotsweng le le le sa tlhaolwang. Dipotso tsa maboko a a tlhaotsweng di tlaa tlhagelela pele, mme go latele tsa leboko le le sa tlhaolwang. ELA TLHOKO: Araba potso ya leboko le le sa tlhaolwang. POKO E E TLHAOTSWENG Araba dipotso di le PEDI go tswa mo go di le nne tse di boditsweng. POTSO 1: POTSO YA TLHAMO Buisa leboko le le latelang, mme morago o kwale tlhamo e mo go yona o tlhagisang se mmoki a eletsang go bona se diragala mo Aforikaborwa yo mošwa. Boleele jwa tlhamo e nne mafoko a a ka nnang 250–300. AFORIKABORWA YO MOŠWA – MO Molamu 1 Segajaja se tlaa khutla leng metseng? 2 'Rumo le tlaa emisa leng go ja nama ya motho? 3 Kgodumodumo e e metsang ditšhaba magaeng. 4 Botho bo ile kokomaneng tsa motho, 5 Yo o re tlogeletseng boswa jwa boammaaruri. 6 Mabolelelaruri fa ntwakgolo e le ya molomo. 7 Bana ba fetogile dikhutsana e le ruri, 8 Basadi botlholagadi ba bo abetswe ke lerumo, 9 Moeng go goroga go lelwe sa masetlapelo. 10 Ka o itlhoma a lerile ona masetlapelo. 11 Aforikaborwa yo mošwa, 12 Tlaya ka kgothatso. 13 Tlaya ka kagiso. 14 Baagi mmala ke maradu a mafatshwana, 15 A mafatshwana go ka gamelwa dikhutsana. 16 Fa 'rumo le tlhaba bontsho madi a thepologa, 17 Fa 'rumo le phunyeletsa bosweu madi a tshologa, 18 Bammala, Bantsho, Basweu re bopa bofatshwana, 19 A re lweng ntwa ya go batla kagiso mono borwa. 20 Dipapamotse batho ba khutle go putsaputsa dikeledi, 21 Ditebelelo 'sigong di tle di tshwarwe, 22 Aforikaborwa yo mošwa, 23 Tlaya ka letsididi, 24 Tlaya ka kagiso. Kwalololo e ileditswe Phetla"